section_heading: Opis
paragraph_text: Smještena je uz plodno polje, s južne strane (Veliko polje) i more. Nalazi se na padini brježuljka okrenuta prema zapadu. Istraženi ostatci su na istočnom dijelu uvale neposredno uz morsku obalu. Pretpostavlja se da je šire područje vile bilo veće, posjed je mogao obuhvatiti cijelo polje i prostirati se između triju uvala: Solinâ, Taršća i Vlake. Graditelji su ju podigli u najpovoljnijoj uvali. Zbog podizanja morske razine od starog vijeka do danas od 1,5 do 2 metra tek se može pretpostaviti kako je izgledala. Istraživali su ju Grga Novak, Marin Zaninović i ini. Novak je našao ostatke mozaika. Zapisao da je to vjerojatno villa rustica s ostatcima drugih zgrada. Zaninović smatra da je i ova vila poput nekih vila na obali imala svoje solane i ribnjake.Vlasta Begović, Ivančica Schrunk, Marina Ugarković: [https://hrcak.srce.hr/file/151350 ''Rimska vila u uvali Soline na otoku Sv. Klement kod Hvara''], PRIL. INST. ARHEOL. ZAGREBU, 29/2012. Može ju se smatrati maritimnom vilom prema položaju i funkciji u krajoliku i pomorju. Iz nađena pokretna i građevina materijala, te teksturi zidova, datirano je razdoblje je aktivnosti i naseljavanja od ranog carstva do kasne antike. Vidljivi ostatci vile većinom su iz vremena kasne antike. Vila je građena u dvije ili više faza. Brojni elementi ranije vile reupotrijebljeni su u kasnoantičkoj nadogradnji. Spolija ima u kasnoantičkim zidovima, ispod kasnoantičkih podnica, ugrađene kao npr. pragove ulaza u prostorije, dijelove hipokausta terma, obrađeno kamenje iz zidova koje je kombinirano s grubo pritesanim kamenom upotrijebljenim u kasnoj antici. Vjerojatno su kasnoantičke preinake u svezi sa solanom u uvali Solinama.